কবীর চৌধুরী: দাঙ্গার স্মৃতি খুবই নাড়া দেয়। তখনও পাকিস্তুান হয়নি। সেই সময়ও দাঙ্গা হয়েছে। চল্লিশের দশকের শেষ দিকে আমরা ঢাকায় অনেক দাঙ্গা দেখেছি এবং একটা অদ্ভুত জিনিস তখন লক্ষ করেছি যে কেন দাঙ্গা বাঁধে এবং কেন হঠাৎ থেমে যায়, এ রহস্য যেন বোঝা যেতনা। যার ফলে পরবর্তী সময়ে আমার বিশ্লেষণের মাধ্যমে আমার একটা বদ্ধমূল ধারণা হয়েছে যে সাম্প্রদায়িক ইস্যু ছাড়াও দাঙ্গার পেছনে কিছু স্বার্থান্বেষী মহলের হাত ছিল। জমি দখল, লুটপাট, ব্যবসা অধিকার করে নেয়া—এই সব কারণেই দাঙ্গা ঘটতো। কারণ হঠাৎই আবার দাঙ্গাটা বন্ধ হয়ে যেত।